**PAKKUMUSE ESITAMISE ETTEPANEK**

Viljandi Linnavalitus kutsub esitama pakkumust eesmärgiga sõlmida hankeleping.

|  |  |
| --- | --- |
| **Riigihange** | **Remonditööd Viljandi linna ristmikel liiklusohutuse suurendamiseks** |
| Riigihanke viitenumber | **297155** |
| Hankija | Viljandi Linnavalitsus  registrikood 75005222  Linnu tänav 2, 71020 Viljandi  tel 435 4710  e-post [viljandi@viljandi.ee](mailto:viljandi@viljandi.ee) |
| Riigihanke eest vastutav isik | Heikki Teearu  teedespetsialist  Tel: +372 5333 8223 e-post: heikki.teearu@viljandi.ee |
| Riigihanke menetluse liik | Väikehange |
| Hankelepingu periood | Lepingu sõlmimisest kuni 29.08.2025 |
| Pakkumuste esitamise tähtpäev | **03.07.2025 kell 12:00** |
| Pakkumuste avamine | 03.07.2025 kell 13:00 |
| Pakkumuste esitamine | Riigihangete register (eRHR)  https://riigihanked.riik.ee/rhr-web/#/ |

1. **Hankeobjekt**
   1. Hanke eesmärk on Viljandi linna kolmel ristmikul liiklusohutuse suurendamine.
2. Iga viidet, mille hankija teeb alusdokumentides olevas tehnilises kirjelduses mõnele RHS § 88 lõikes 2 või lõikes 6 nimetatud alusele kui pakkumuse tehnilisele kirjeldusele vastavuse kriteeriumile, tuleb lugeda selliselt, et see on täiendatud märkega „või sellega samaväärne“.
3. Pakkumuse esitamise ettepanekul on järgmised lisad:

Lisa 1. Kõrvaldamise alused ja kvalifitseerimistingimused;  
Lisa 2. Vastavustingimused;  
Lisa 3. Tehniline kirjeldus;  
Lisa 4. Pakkumuse maksumuse esildis;  
Lisa 5. Vorm avaldus ja pakkuja kinnitused;  
Lisa 6. Hankelepingu kavand.

1. Hanke alusdokumentide kohta annab hankija selgitusi ainult eRHR-i teabevahetuse kaudu.
2. Hange ei ole jaotatud osadeks, sest arvestades ostetava töö mahtu, ei ole see mõistlik ega majanduslikult otstarbekas.
3. Riigihankes ei ole lubatud osaleda ettevõtjatel (sh isikud, kelle vahenditele tuginetakse), kelle elu- või asukoht on Venemaa Föderatsioonis või Valgevene Vabariigis (RHS § 7 lg 3).
4. RHS § 52 lg 3 kohaselt võib hankija kontrollida pakkumuste vastavust riigihanke alusdokumentides esitatud tingimustele ning hinnata vastavaks tunnistatud pakkumusi enne pakkujate suhtes kõrvaldamise aluste puudumise ja kvalifikatsiooni kontrollimist (nn pööratud menetlus). Sellisel juhul tagab hankija, et hankelepingut ei sõlmita sellise pakkujaga, kes oleks tulnud hankemenetlusest kõrvaldada või kes ei vasta hankija kehtestatud kvalifitseerimise tingimustele.
5. Põhjendamatult madala maksumusega pakkumus
   1. Kui hankija leiab, et pakkumuse maksumus on lepingu eset arvestades põhjendamatult madal, nõuab hankija kirjalikku taasesitamist võimaldavas vormis pakkujalt asjakohast samas vormis esitatud selgitust. Pakkuja on kohustatud esitama selgituse hankijale 5 tööpäeva jooksul vastava nõude saamisest arvates. Pakkumuse maksumus võib olla eelkõige põhjendatud RHS § 115 lõikes 7 nimetatud asjaoludega.
   2. Hankijal on õigus põhjendamatult madala maksumusega pakkumus tagasi lükata, kui hankija leiab pärast pakkujalt nõutud selgituse saamist ja tõendite hindamist, et pakkumuse maksumus on põhjendamatult madal või pakkuja ei ole tähtajaks esitanud nõutud selgitust.
   3. Põhjendamatult madala maksumuse tõttu pakkumuse tagasi lükkamise kohta teeb hankija põhjendatud kirjaliku otsuse.
6. Pakkuja kõrvaldamine
   1. Kõrvaldamise aluste kontrollimisel kohaldab hankija RHS § 95 lg 1-4, 41 ja 6 sätestatud
   2. Hankija kõrvaldab hankemenetlusest pakkuja, kellel esineb RHS § 95 lg 1 p-des 1-5 sätestatud kõrvaldamise alus. Pakkujal tuleb esitada hankepassis kinnitused nimetatud asjaolude puudumise kohta. Kui pakkuja ei asu Eestis või andmed ei ole tasuta kättesaadavad andmekogu kaudu, tuleb hankija nõudmisel pakkujal esitada pakkuja asukohariigi vastava pädevusega ametiasutuse tõend RHS § 95 lg 1 p-des 1-4 nimetatud asjaolude puudumise kohta.
   3. Hankijal on õigus kõrvaldada hankemenetlusest pakkuja, kellel esineb RHS § 95 lg 41 sätestatud kõrvaldamise alus. Pakkumuse esitamisega kinnitab pakkuja RHS § 95 lõikes 41 sätestatud kõrvaldamise aluste puudumist. Hankija kontrollib ise eelnimetatud kõrvaldamise aluste puudumist Eestis asuval pakkujal, mida tal on võimalik tasuta kätte saada avalikest andmekogudest (AvTS § 431). Kui pakkuja ei asu Eestis või pakkuja kohta nõutavad andmed ei ole tasuta kättesaadavad andmekogu kaudu tuleb pakkujal hankija nõudmisel esitada pakkuja asukohariigi vastava pädevusega ametiasutuse tõendid kõrvaldamise aluste puudumise kohta.
   4. Hankijal on õigus hankemenetlusest kõrvaldada pakkuja, kellel esineb RHS § 95 lg 4 p 8 sätestatud kõrvaldamise alus. Pakkumuse esitamisega kinnitab pakkuja RHS § 95 lg 4 p 8 sätestatud kõrvaldamise aluste puudumist. Hankija kontrollib ise eelnimetatud kõrvaldamise aluste puudumist tulenevalt riigihangete registris kajastatud lepingute järgi ning vajadusel ka eelnevate sõlmitud hankelepingute tellijatelt tagasisidet lepingute täitmise kohta. Pakkujal on kõrvaldamise aluse esinemise korral võimalus esitada tõendeid selle kohta, et ta on võtnud vastu meetmeid oma usaldusväärsuse taastamiseks.
7. Juhis pakkumuse koostamiseks
   1. Teenuse tehniline kirjeldus on esitatud lisas 3.
   2. Pakkuja peab esitama hankelepingu esemeks oleva töö osutamise maksumuse RHR lehel hindamiskriteeriumid ja hinnatavad näitajad. Lisaks peab pakkuja ära täitma dokumendi „Lisa 4. Pakkumuse maksumuse esildis“, mille põhjal saab pakkumuse kogumaksumuse.
   3. Pakkumuse maksumuse kalkuleerimisel peab pakkuja arvestama kõikide kulutustega, mis on vajalikud käesoleva hanke alusdokumentides kajastatud eesmärgi täitmiseks ja pole eraldi hanke alusdokumentides välja toodud.
   4. Hinnad esitatakse sendise täpsusega.
8. Hindamine ja edukaks tunnistamine
   1. Pakkumust hinnatakse ilma käibemaksuta.
   2. Eduka pakkumuse valiku aluseks on majanduslik soodsus, hankija arvestab ainult hinnakriteeriumit. Edukaks tunnistatakse madalaima hinnaga pakkumus.
9. Hankijal on õigus kõik pakkumused tagasi lükata, kui:
   1. hanke läbiviimise aluseks olevad tingimused on oluliselt muutunud ja seetõttu osutub hankelepingu sõlmimine mittevajalikuks või võimatuks;
   2. kõikide pakkumuste maksumus ületab hankelepingu eeldatava maksumuse.
10. Lepingu sõlmimine
    1. Eduka pakkumuse esitanud pakkujaga sõlmitakse hankeleping edukaks tunnistatud pakkumuse andmete alusel.
    2. Hanke alusdokumendid, nende muudatused, hankija selgitused huvitatud isikute päringutele ja edukaks tunnistatud pakkumus on hankelepingu dokumentideks.
    3. Edukas pakkuja peab hankelepingu allkirjastama 10 päeva jooksul talle hankelepingu allkirjastamiseks esitamisest arvates.
    4. Kui pakkuja ei allkirjasta hankelepingut määratud tähtaja jooksul, on hankijal õigus lükata pakkumus tagasi.
    5. Hankelepingu kavand on esitatud lisas 6.
11. Läbirääkimised
    1. Vajadusel peab Hankija Pakkujatega läbirääkimisi (tööde mahu, tööde sisu, lepingutingimuste jms üle).
    2. Hankija võib läbirääkimiste käigus küsida kohandatud pakkumuse esitamist.
    3. Läbirääkimiste pidamine ei ole Hankija jaoks kohustuslik ning juhul kui Hankijal pakkumuse osas küsimusi ei teki, võib ta teha otsused pakkumuste kohta, sh otsuse pakkumuse edukaks tunnistamise kohta ilma läbirääkimisi pidada.
12. Objektiga tutvumine
    1. Objektiga tutvumine on soovituslik, aga mitte kohustuslik
    2. Objektiga tutvumiseks võtta ühendust hooldusjuhiga: Heikki Teearu, tel: +372 5333 8223, e-post: [heikki.teearu@viljandi.ee](mailto:heikki.teearu@viljandi.ee)
13. Kui RHR-i maksumuse vormil ja pakkumuse maksumuse esildisel kajastatud summade vahel on erinevused, siis ülimuslik on pakkumuse maksumuse esildisel kajastatud summa ja see võetakse hindamise aluseks.